རྒྱལ་ཁབ་གཞན་དང་ས་ཕྱོགས་གཞན་ཚོར་སྤྱི་སྒེར་གཉིས་ཀྱིས་ཁྱོན་ཡོངས་ནས་འབད་བརྩོན་གྱིས་གཞུང་སྒེར་སློབ་གྲྭ་དང་བཤད་གྲྭ་སོགས་བཙུགས་ནས་མི་ལོ་ཉི་ཤུ་སུམ་ཅུ་ཙམ་འདས་པའི་ཁྲོད་དུ་འཛམ་གླིང་གི་མིག་དཔེ་འོས་སའི་སྐྱེས་མཆོག་སྤྱོད་ཡོན་གཉིས་ལྡན་རབ་དང་རིམ་པ་ཞིག་གསོ་སྐྱོང་བྱས་དང་བྱེད་ཀྱིན་འདུག་མོད།ང་ཚོའི་ཕ་དགོན་གྲགས་པ་ཅན་དེ་ཚོ་བཙུགས་ནས་མི་ལོ་ཉིས་བརྒྱ་སུམ་བརྒྱ་ཡིན་ཟེར་གྱིན་ཡོད་ནའང་།དོན་ངོ་མར་སྤྱི་ཚོགས་ཀྱི་སྣེ་ཁྲིད་མི་སྣ་གཅིག་ཀྱང་བསྐྱེད་བསྲིང་བྱེད་ཐུབ་མེད་པ་དེ་གནད་དོན་གང་ལ་ཐུག་ཡོད་ཡིན་ནམ།སློབ་གསོ་དང་མཐོང་རྒྱ་མེད་པས་བླུན་རྨོངས་དང་བག་འཁུམས་ཀྱི་འོག་ནས་ཐར་མ་ཐུབ་པས་ཡིན་ནམ།ཡང་ན་མི་བུ་སྒེར་པ་སོ་སོ་ལ་དགོས་ངེས་ཅན་གྱི་འགན་འཁྲི་ཞིག་མེད་སོང་བས་ཡིན།གང་ལྟར་དེ་འདྲ་གཅིག་ཀྱང་རིག་རྒྱུ་ཚོར་རྒྱུ་མེད་པའི་རྒྱུ་རྐྱེན་དེ་ཅི་ཡིན་ནམ།